


RADVILIŠKIO RAJONO SAVIVALDYBĖS TARYBOS

SPRENDIMAS
DĖL PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO RADVILIŠKIO RAJONO SAVIVALDYBĖJE TVARKOS APRAŠO TVIRTINIMO

2021 m. gegužės 27 d. Nr. T-523
Radviliškis


Vadovaudamasi Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi ir Lietuvos Respublikos vietos savivaldos įstatymo 18 straipsnio 1 dalimi, Radviliškio rajono savivaldybės taryba n u s p r e n d ž i a:
. Patvirtinti Piniginės socialinės paramos nepasiturintiems gyventojams teikimo Radviliškio rajono savivaldybėje tvarkos aprašą (pridedama).
.	 Pripažinti netekusiu galios Radviliškio rajono savivaldybės tarybos 2018 m. spalio 25 d. sprendimą Nr. T-994 „Dėl Piniginės socialinės paramos nepasiturintiems gyventojams teikimo Radviliškio rajono savivaldybėje tvarkos aprašo tvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės meras		                                                     Vytautas Simelis

PATVIRTINTA
Radviliškio rajono savivaldybės
tarybos 2021-05-27
sprendimu Nr. T-523

PINIGINĖS SOCIALINĖS PARAMOS NEPASITURINTIEMS GYVENTOJAMS
TEIKIMO RADVILIŠKIO RAJONO SAVIVALDYBĖJE TVARKOS APRAŠAS

. 

. Piniginės socialinės paramos nepasiturintiems gyventojams teikimo Radviliškio rajono savivaldybėje tvarkos aprašas (toliau – Aprašas) reglamentuoja piniginės socialinės paramos rūšis, teises į šią paramą, sąlygas teisei į šią paramą, piniginę socialinę paramą gaunančių asmenų teises ir pareigas, piniginės socialinės paramos dydžius, turto vertės normatyvus, pajamų apskaičiavimą piniginei socialinei paramai gauti, kreipimosi dėl šios paramos gavimo tvarką, piniginės socialinės paramos skyrimą ir teikimą, Savivaldybės ir kitų suinteresuotų asmenų teises ir pareigas teikiant piniginę socialinę paramą, duomenų ir informacijos teikimą, neteisėtai gautos piniginės socialinės paramos išieškojimą, atsakomybės ir kontrolės tvarką.
. Šis Aprašas taikomas Lietuvos Respublikoje gyvenantiems asmenims:
. Lietuvos Respublikos piliečiams;
. užsieniečiams, turintiems Lietuvos Respublikos ilgalaikio gyventojo leidimą gyventi Europos Sąjungoje; 
. Europos Sąjungos valstybės narės ar Europos ekonominei erdvei priklausančios Europos laisvosios prekybos asociacijos valstybės narės piliečiams ir jų šeimos nariams, kuriems teisės aktų nustatyta tvarka išduoti dokumentai, patvirtinantys teisę gyventi Lietuvos Respublikoje, ir kurie ne mažiau kaip 3 mėnesius gyvena Lietuvos Respublikoje. Europos Sąjungos valstybės narės ar Europos ekonominei erdvei priklausančios Europos laisvosios prekybos asociacijos valstybės narės piliečiams darbuotojams (taip pat savarankiškai dirbantiems asmenims) ir jų šeimos nariams reikalavimas ne mažiau kaip 3 mėnesius gyventi Lietuvos Respublikoje netaikomas. Europos Sąjungos valstybės narės ar Europos ekonominei erdvei priklausančios Europos laisvosios prekybos asociacijos valstybės narės piliečio šeimos nariais laikomi sutuoktinis arba asmuo, su kuriuo sudaryta registruotos partnerystės sutartis, tiesioginiai palikuonys, kuriems nesukakę 21 metai arba kurie yra išlaikytiniai, įskaitant sutuoktinio arba asmens, su kuriuo sudaryta registruotos partnerystės sutartis, tiesioginius palikuonis, kuriems nesukakę 21 metai arba kurie yra išlaikytiniai, Europos Sąjungos valstybės narės ar Europos ekonominei erdvei priklausančios Europos laisvosios prekybos asociacijos valstybės narės piliečio, sutuoktinio ar asmens, su kuriuo sudaryta registruotos partnerystės sutartis, išlaikomi giminaičiai pagal tiesiąją aukštutinę liniją;
. užsieniečiams, kuriems suteiktas prieglobstis Lietuvos Respublikoje arba laikinoji apsauga. 
. Šiame Tvarkos apraše vartojamos sąvokos: 
. vienkartinė pašalpa – vienkartinio pobūdžio išmoka. 
. tikslinė pašalpa – išmoka, skiriama asmeniui, siekiant suteikti jam tikslinę paramą individualiu atveju; 
. sąlyginė pašalpa – skatinamoji išmoka tam tikroms problemoms spręsti, kai socialinės paramos teikimas socialinių problemų turinčiam asmeniui siejamas su pageidaujamu jo elgesiu; 
. periodinė pašalpa – išmoka, skiriama tam tikrą periodą asmeniui, kurio gaunamos pajamos yra nepakankamos; 
.VRP –  Lietuvos Respublikos Vyriausybės patvirtintas valstybės remiamų pajamų dydis;
. Piniginė socialinė parama teikiama vadovaujantis Lietuvos Respublikos piniginės socialinės paramos nepasiturintiems gyventojams įstatymo nuostatomis (toliau – Įstatymas)  ir šiuo Aprašu. Šiame Apraše vartojamos sąvokos atitinka Įstatyme ir kituose teisės aktuose, reglamentuojančiuose piniginę socialinę paramą, vartojamas sąvokas. 
. Piniginė socialinė parama finansuojama iš Savivaldybės biudžeto lėšų.
. Kreditas ir palūkanos, paimti daugiabučiam namui atnaujinti (modernizuoti), apmokami iš Savivaldybės biudžeto lėšų, vadovaujantis Radviliškio rajono savivaldybės tarybos patvirtinta Lėšų piniginei socialinei paramai Radviliškio rajono savivaldybėje nustatymo metodika.

. 

. Piniginės socialinės paramos rūšys nustatytos Lietuvos Respublikos piniginės socialinės paramos nepasiturintiems gyventojams 5 straipsnyje.
. Teisė į socialinę pašalpą reglamentuota Lietuvos Respublikos piniginės socialinės paramos nepasiturintiems gyventojams 6 straipsnyje.
. Teisė į kompensacijas reglamentuota Lietuvos Respublikos piniginės socialinės paramos nepasiturintiems gyventojams 7 straipsnyje.

. 

. Sąlygos, kurioms esant bendrai gyvenantys asmenys arba vienas gyvenantis asmuo turi teisę į piniginę socialinę paramą, nustatytos Lietuvos Respublikos piniginės socialinės paramos nepasiturintiems gyventojams įstatymo 8 straipsnyje.

. 

. Socialinės pašalpos dydis reglamentuotas Lietuvos Respublikos piniginės socialinės paramos nepasiturintiems gyventojams įstatymo 9 straipsnyje.
. Pagrindai, kuriems esant socialinė pašalpa skiriama papildomai arba ji mažinama, reglamentuoti Lietuvos Respublikos piniginės socialinės paramos nepasiturintiems gyventojams įstatymo 10 straipsnyje. 
. Kompensacijų dydis reglamentuotas Lietuvos Respublikos piniginės socialinės paramos nepasiturintiems gyventojams įstatymo 11 straipsnyje.
. Normatyvai kompensacijoms apskaičiuoti nustatyti Lietuvos Respublikos piniginės socialinės paramos nepasiturintiems gyventojams įstatymo 12 straipsnyje.
. Valstybės remiamų pajamų dydžio taikymas reglamentuotas Lietuvos Respublikos piniginės socialinės paramos nepasiturintiems gyventojams įstatymo 13 straipsnyje.

. 

. Turto normatyvas piniginei socialinei paramai gauti nustatomas vadovaujantis Lietuvos Respublikos piniginės socialinės paramos nepasiturintiems gyventojams įstatymo 4 skirsnio nuostatomis.

.  

. Pajamos piniginei socialinei paramai gauti apskaičiuojamos vadovaujantis Lietuvos Respublikos piniginės socialinės paramos nepasiturintiems gyventojams įstatymo 5 skirsniu.

. 

. Kreipimasis dėl piniginės socialinės paramos:
. Dėl piniginės socialinės paramos šeima ar bendrai gyvenantys asmenys arba vienas gyvenantis asmuo kreipiasi į deklaruotos gyvenamosios vietos savivaldybės administraciją arba savivaldybės, kurios teritorijoje nuomojamas būstas, administraciją, o jei šeima ar bendrai gyvenantys asmenys arba vienas gyvenantis asmuo gyvenamosios vietos neturi – savivaldybės, kurios teritorijoje jie gyvena, administraciją.
. Radviliškio miesto gyventojų prašymus priima Radviliškio rajono savivaldybės administracijos Socialinės paramos skyrius, o rajono gyventojų prašymus priima jų deklaruotos gyvenamosios vietos seniūnija. 
. Prašymai dėl būsto šildymo išlaidų, geriamojo vandens išlaidų ir karšto vandens išlaidų kompensacijos už nuomojamą būstą priimami Radviliškio rajono savivaldybės administracijos Socialinės paramos skyriuje ar seniūnijoje, kurioje būstas nuomojamas. 
. Bendrai gyvenantys asmenys arba vienas gyvenantis asmuo be nuolatinės gyvenamosios vietos, kurie savo gyvenamąją vietą deklaruoja Radviliškio rajono savivaldybėje, dėl  piniginės socialinės paramos kreipiasi pagal savo faktinę gyvenamąją vietą.
. Radviliškio rajono savivaldybės gyventojai, kurių deklaruota gyvenamoji vieta nesutampa su faktine gyvenamąja vieta, dėl  piniginės socialinės paramos gali kreiptis pagal savo faktinę gyvenamąją vietą.
. Dokumentus, kurie reikalingi pateikti kreipiantis dėl piniginės socialinės paramos, reglamentuoja Lietuvos Respublikos piniginės socialinės paramos įstatymo 20 straipsnis.  

. 

. Piniginė socialinė parama skiriama vadovaujantis Lietuvos Respublikos piniginės socialinės paramos nepasiturintiems gyventojams įstatymo 21 straipsniu.


. 

. Socialinė pašalpa gali būti teikiama:
. pinigais, pasirenkant mokėjimo būdą pačiam socialinės pašalpos gavėjui:
. pervedant į pašalpos gavėjo asmeninę sąskaitą banke;
. išmokant socialinę pašalpą kasoje.
. nepinigine forma socialinės pašalpos gavėjams, patiriantiems socialinę riziką:
. socialinėmis kortelėmis;
. apmokant vaikų išlaikymo ikimokyklinėse įstaigose išlaidas;
. apmokant vaikų maitinimo išlaidas mokyklose ar dienos centruose; 
. apmokant suaugusių asmenų gydymosi nuo priklausomybių ligų išlaidas;
. apmokant būsto nuomos, elektros, komunalines ir kitas būsto išlaikymo išlaidas šias paslaugas teikiančioms įmonėms.
. Pinigais, neviršijant 50 procentų paskirtos socialinės pašalpos dydžio, išskyrus atvejus, kai atvejo vadybininkas, koordinuojantis atvejo vadybos procesą, rekomenduoja didesnę kaip 50 procentų paskirtos socialinės pašalpos dydžio sumą mokėti piniginėmis lėšomis, o kai atvejo vadyba netaikoma, – atsižvelgiant į socialinio darbuotojo, dirbančio su asmenimis, patiriančiais socialinę riziką, rekomendaciją;
. Kompensacijos gali būti teikiamos:
. pinigais; 
. apskaičiuotų kompensacijų sumą pervedant į energiją, kurą, geriamąjį ir karštą vandenį tiekiančių įmonių ar fizinių asmenų atsiskaitomąsias sąskaitas bankuose;
. bendrai gyvenantiems asmenims arba vieniems gyvenantiems asmenims, patiriantiems socialinę riziką, pateikus darbuotojo, dirbančio su asmenimis, patiriantiems socialinę riziką, ir (ar) Socialinės paramos teikimo tarybos rekomendacijas, kompensacija už kieto kuro įsigijimo išlaidas mokama bendra šiame Apraše nustatyta tvarka arba pervedant šią kompensaciją pagal asmens pateiktą sąskaitą faktūrą į nurodytą įmonės, parduodančios kurą, sąskaitą. Kai lieka nepanaudota mažesnė negu 14,48 Eur  kompensacijos dalis, ji išmokama pačiam paramos gavėjui.


. 

. Piniginę socialinę paramą gaunantys nepasiturintys gyventojai privalo:
. išnaudoti visas teisėtas kitų pajamų gavimo galimybes (sudaryti teismo patvirtintą sutartį dėl vaiko (įvaikio) materialinio išlaikymo, kreiptis į Vaikų išlaikymo fondo administratorių, gauti teisės aktais nustatytas priklausančias išmokas ir (ar) pašalpas ir kita);
. pagal Vyriausybės ar jos įgaliotos institucijos patvirtintą prašymo-paraiškos formą ir jos priedus pateikti visą ir teisingą informaciją, įrodančią bendrai gyvenančių asmenų arba vieno gyvenančio asmens teisę gauti piniginę socialinę paramą, ir būtinus piniginei socialinei paramai gauti dokumentus; 
. per mėnesį pranešti apie materialinės padėties pasikeitimą ar atsiradusias aplinkybes, turinčias įtakos teisei į piniginę socialinę paramą arba piniginės socialinės paramos dydžiui;
. Savivaldybės administracijos reikalavimu deklaruoti turimą turtą (įskaitant gaunamas pajamas) Lietuvos Respublikos gyventojų turto deklaravimo įstatymo nustatyta tvarka;
. sudaryti rajono Savivaldybės administracijos ir seniūnijų socialiniams darbuotojams galimybę tikrinti gyvenimo sąlygas, turimą turtą ir užimtumą;
. dalyvauti Savivaldybės administracijos organizuojamoje visuomenei naudingoje veikloje ir (ar) Savivaldybės administracijos parengtoje užimtumo didinimo programoje.

. 

. Savivaldybės administracija, teikdama piniginę socialinę paramą, privalo:
. derinti socialinės pašalpos teikimo bendrai gyvenantiems asmenims arba vieniems gyvenantiems asmenims, patiriantiems socialinę riziką, formas – nepinigine forma ir pinigais – savivaldybės tarybos nustatyta tvarka. Socialinės pašalpos dydis pinigais negali viršyti 50 procentų paskirtos socialinės pašalpos dydžio, išskyrus atvejus, kai atvejo vadybininkas, koordinuojantis atvejo vadybos procesą, rekomenduoja didesnę kaip 50 procentų paskirtos socialinės pašalpos dydžio sumą mokėti piniginėmis lėšomis, o kai atvejo vadyba netaikoma, – atsižvelgiant į socialinio darbuotojo, dirbančio su asmenimis, patiriančiais socialinę riziką, rekomendaciją;
. kompensacijas bendrai gyvenantiems asmenims arba vieniems gyvenantiems asmenims, patyrusiems socialinę riziką, teikti šio Aprašo 21.2 ir 21.3 punktuose nustatytu būdu;
. 6 mėnesius socialinę pašalpą skirti tik vaikui (įvaikiui) ar vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, skirti nepinigine forma, o kompensacijų 6 mėnesius neteikti bendrai gyvenantiems asmenims ar 6 mėnesiams nutraukti jų teikimą iš nelegalaus darbo kontrolę ir prevenciją vykdančių ar kitų institucijų gavus informacijos apie piniginės socialinės paramos teikimo laikotarpiu nelegaliai gautas ar gaunamas pajamas ir (ar) nelegalų darbą, neteisėtą veiklą, susijusią su pajamų gavimu; 
. 6 mėnesius neteikti socialinės pašalpos ir kompensacijų ar 6 mėnesiams nutraukti jų teikimą vienam gyvenančiam asmeniui iš nelegalaus darbo kontrolę ir prevenciją vykdančių ar kitų institucijų gavus informacijos apie piniginės socialinės paramos teikimo laikotarpiu nelegaliai gautas ar gaunamas pajamas ir (ar) nelegalų darbą, neteisėtą veiklą, susijusią su pajamų gavimu;
. kompensacijas bendrai gyvenantiems asmenims arba vienam gyvenančiam asmeniui, įsiskolinusiems už būsto šildymą, karštą ar geriamąjį vandenį, teikti Lietuvos Respublikos piniginės socialinės paramos nepasiturintiems gyventojams įstatymo 22 straipsnio 2 dalyje nustatytu būdu, jeigu bendrai gyvenantys asmenys arba vienas gyvenantis asmuo atitinka šio įstatymo 7 straipsnio 1 dalies 3 punkte nustatytą reikalavimą;
. neskirti kompensacijų, nutraukti jų teikimą įsiskolinusiems už būsto šildymą, geriamąjį ar karštą vandenį bendrai gyvenantiems asmenims arba vienam gyvenančiam asmeniui, kurie nevykdo Lietuvos Respublikos piniginės socialinės paramos nepasiturintiems gyventojams įstatymo 7 straipsnio 1 dalies 3 punkte nustatyto reikalavimo;
. kilus pagrįstų įtarimų dėl prašyme-paraiškoje pateiktų duomenų apie turimą turtą ir gaunamas pajamas arba patikrinimo metu kilus pagrįstam įtarimui, kad yra pateikti neteisingi duomenys arba jie nuslėpti, pareikalauti, kad bendrai gyvenantys asmenys arba vienas gyvenantis asmuo deklaruotų turtą (įskaitant gaunamas pajamas) Lietuvos Respublikos gyventojų turto deklaravimo įstatymo (toliau – Gyventojų turto deklaravimo įstatymas) nustatyta tvarka, ir informuoti nelegalaus darbo kontrolę ir prevenciją vykdančias institucijas dėl galimai nelegaliai gautų ar gaunamų pajamų ir (ar) nelegalaus darbo ar neteisėtos veiklos, susijusios su pajamų gavimu;
. kilus pagrįstų įtarimų dėl prašyme-paraiškoje pateiktų duomenų apie turimą turtą ir gaunamas pajamas, tikrinti bendrai gyvenančių asmenų arba vieno gyvenančio asmens gyvenimo sąlygas, turimą turtą ir užimtumą, surašyti buities ir gyvenimo sąlygų patikrinimo aktą, kurio pagrindu piniginė socialinė parama gali būti skiriama, neskiriama ar nutraukiamas jos mokėjimas.
. Savivaldybės administracija, teikdama piniginę socialinę paramą, turi teisę:
. darbingus nedirbančius (taip pat savarankiškai nedirbančius) ar dirbančius (taip pat savarankiškai dirbančius), atsižvelgdama į darbo laiko ar veiklos trukmę, nesimokančius darbingo amžiaus asmenis, gaunančius piniginę socialinę paramą bendra Lietuvos Respublikos piniginės socialinės paramos nepasiturintiems gyventojams nustatyta tvarka arba gaunančius piniginę socialinę paramą šio Aprašo 24 punkte nustatyta tvarka ir nedalyvaujančius aktyvios darbo rinkos politikos priemonėse, Vyriausybės ar jos įgaliotos institucijos nustatyta tvarka pasitelkti visuomenei naudingai veiklai atlikti ir (ar) dalyvauti Savivaldybės administracijos parengtoje užimtumo didinimo programoje. 
. Visuomenei naudingos veiklos (toliau VNV)  trukmę nustato Socialinės paramos skyriaus specialistai ir socialinio darbo organizatoriai. VNV atlikimo laiką nustato visuomenei naudingos veiklos organizatorius. VNV trukmė proporcinga piniginės socialinės paramos dydžiui. Vienos VNV valandos įkainiui apskaičiuoti taikoma matematinė formulė. 
1 VRP  40 val. VNVĮ
VRP – valstybės remiamos pajamos,
VNVĮ - visuomenei naudingos veiklos valandos įkainis.
Valandos, jei to reikia, apvalinamos pagal matematines skaičių apvalinimo taisykles; 
. 3 mėnesius neteikti piniginės socialinės paramos arba 3 mėnesiams nutraukti jos teikimą bendrai gyvenantiems asmenims, jeigu bent vienas iš bendrai gyvenančių asmenų nevykdo šio Aprašo 22.2 ir (ar)  22.3 punktuose nustatytos pareigos, išskyrus atvejį, kai dėl šių punktų nuostatų nevykdymo nesusidarė piniginės socialinės paramos permoka – išmokėta ne didesnė negu apskaičiuota, įvertinus atsiradusias aplinkybes, piniginė socialinė parama arba piniginės socialinės paramos permoka buvo grąžinta ar yra išskaičiuojama (grąžinama) dalimis. Šiuo atveju socialinė pašalpa skiriama vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos;
. 3 mėnesius neteikti piniginės socialinės paramos ar 3 mėnesiams nutraukti jos teikimą vienam gyvenančiam asmeniui, jeigu jis nevykdo šio Aprašo 22.2 ir (ar)  22.3 punktuose nustatytos pareigos, išskyrus atvejį, kai dėl šio punkto nuostatos nevykdymo nesusidarė piniginės socialinės paramos permoka – išmokėta ne didesnė negu apskaičiuota, įvertinus atsiradusias aplinkybes, piniginė socialinė parama arba piniginės socialinės paramos permoka buvo grąžinta arba yra išskaičiuojama (grąžinama) dalimis;
. jeigu bent vienas iš bendrai gyvenančių asmenų nevykdo minėto įstatymo 25 straipsnio 1, 4, 5 ir 6 punktuose nustatytų pareigų, socialinę pašalpą skirti tik vaikui (įvaikiui) ar vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, socialinę pašalpą skirti nepinigine forma, o kompensacijų neteikti ar nutraukti jų teikimą, iki pareigos bus įvykdytos;
. jeigu vienas gyvenantis asmuo nevykdo minėto įstatymo 25 straipsnio 1, 4, 5 ir 6 punktuose nustatytų pareigų, socialinės pašalpos ir kompensacijų neteikti ar nutraukti jų teikimą, iki šios pareigos bus įvykdytos;
. 3 mėnesius neteikti piniginės socialinės paramos ar 3 mėnesiams nutraukti jos teikimą, jeigu bent vienas iš bendrai gyvenančių asmenų arba vienas gyvenantis asmuo nevykdo minėto įstatymo 25 straipsnio 7 punkte nustatytos pareigos. Šiuo atveju socialinė pašalpa skiriama vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, socialinę pašalpą skirti nepinigine forma.
. 6 mėnesius neteikti piniginės socialinės paramos, jeigu bendrai gyvenančių asmenų arba vieno gyvenančio asmens turimų piniginių lėšų dydis viršija Įstatymo 16 straipsnio 5 dalyje nustatytą piniginių lėšų normatyvą (išskyrus atvejus, kai sprendimą dėl piniginės socialinės paramos teikimo priima Piniginės socialinės paramos teikimo nepasiturintiems gyventojams Radviliškio rajono savivaldybės sprendimu komisija);
. 6 mėnesius neteikti piniginės socialinės paramos, jeigu bendrai gyvenantys asmenys arba vienas gyvenantis asmuo per 6 mėnesius iki kreipimosi dėl piniginės socialinės paramos perleido nuosavybėn kitam asmeniui Įstatymo 14 straipsnyje 1 dalies 1–8 punktuose nurodytą turtą ir kreipdamiesi (kreipdamasis) dėl piniginės socialinės paramos prašyme-paraiškoje nenurodė gautų piniginių lėšų ar už jas įsigyto naujo turto; 
.  6 mėnesius neteikti piniginės socialinės paramos ar 6 mėnesiams nutraukti jos teikimą darbingo amžiaus darbingam vienam gyvenančiam asmeniui arba darbingo amžiaus darbingiems bendrai gyvenantiems asmenims, kurie dirba savarankiškai ir (ar) vykdo nekilnojamųjų daiktų pardavimo ir (ar) nuomos veiklą ir kuriems ilgiau kaip 6 mėnesius buvo teikiama piniginė socialinė parama, jeigu jie prašyme-paraiškoje nurodo, kad šiuo laikotarpiu iš vykdomos veiklos gavo mažesnes kaip minimalioji mėnesinė alga vidutines pajamas per mėnesį. Šiuo atveju socialinė pašalpa skiriama vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos;
. 6 mėnesius neteikti piniginės socialinės paramos ar 6 mėnesių nutraukti jos mokėjimą, jeigu bendrai gyvenantys asmenys arba vienas gyvenantis asmuo piniginės socialinės paramos teikimo laikotarpiu nuosavybės teise įgijo privalomą registruoti turtą, kurio vertė didesnė kaip piniginių lėšų normatyvas, nustatytas Įstatymo 16 straipsnio 5 dalyje, arba nuosavybės teise turimą privalomą registruoti turtą perleido nuosavybėn kitam asmeniui už lėšų sumą, mažesnę kaip pusė šio turto vertės, apskaičiuotos vadovaujantis Lietuvos Respublikos piniginės socialinės paramos nepasiturintiems gyventojams įstatymo 20 straipsnio 5 dalyje;
. patikrinus bendrai gyvenančių asmenų arba vieno gyvenančio asmens gyvenimo sąlygas ir surašius buities ir gyvenimo sąlygų patikrinimo aktą, neteikti kompensacijų ar nutraukti jų teikimą, jeigu bendrai gyvenantys asmenys arba vienas gyvenantis asmuo deklaruoja gyvenamąją vietą būste arba jį išsinuomoja, bet jame faktiškai negyvena, arba kartu su vienu gyvenančiu asmeniu arba bendrai gyvenančiais asmenimis būste nuolat faktiškai gyvena asmuo (asmenys), kuris (kurie) nėra deklaravęs (deklaravę) gyvenamosios vietos būste arba jo nesinuomoja;
. papildomai apklausti asmenis, kurie kreipiasi dėl piniginės socialinės paramos skyrimo ar gauna šią paramą, tikrinti jų pateiktus dokumentus ir reikalauti papildomų duomenų, įrodančių bendrai gyvenančių asmenų arba vieno gyvenančio asmens teisę į piniginę socialinę paramą; 
. vadovaudamasi Radviliškio rajono savivaldybės tarybos patvirtintu Bendrai gyvenančių asmenų arba vieno gyvenančio asmens gyvenimo sąlygų, turimo turto ir užimtumo tikrinimo tvarkos aprašu, tikrinti bendrai gyvenančių asmenų arba vieno gyvenančio asmens gyvenimo sąlygas, turimą turtą ir užimtumą, surašyti buities ir gyvenimo sąlygų patikrinimo aktą, kurio pagrindu piniginė socialinė parama gali būti skiriama, neskiriama ar nutraukiamas jos mokėjimas;
. nereikalauti iš piniginę socialinę paramą gaunančių bendrai gyvenančių asmenų arba vieno gyvenančio asmens kas 3 mėnesius iš naujo pateikti tų duomenų, kurie iki pakartotinio kreipimosi yra nepasikeitę;
. pasitelkti bendruomeninių organizacijų ir (ar) religinių bendruomenių, ir (ar) religinių bendrijų, ir (ar) kitų nevyriausybinių organizacijų atstovus, ir (ar) gyvenamosios vietovės bendruomenės narius, ir (ar) seniūnaičius, ir (ar) kitus suinteresuotus asmenis dalyvauti seniūnijos teritorijoje veikiančioje Socialinės paramos teikimo tarybos veikloje, svarstant klausimus dėl piniginės socialinės paramos teikimo. 
. Patikrinus bendrai gyvenančių asmenų arba vieno gyvenančio asmens gyvenimo sąlygas ir surašius buities ir gyvenimo sąlygų patikrinimo aktą ir atsižvelgus į Socialinės paramos teikimo tarybos rekomendacijas, Savivaldybės administracijai suteikiama teisė:
. skirti socialinę pašalpą, jeigu bendrai gyvenančių asmenų arba vieno gyvenančio asmens pajamos yra mažesnės už valstybės remiamas pajamas bendrai gyvenantiems asmenims arba vienam gyvenančiam asmeniui, tačiau bendrai gyvenantys asmenys arba vienas gyvenantis asmuo neatitinka minėto įstatymo 6 straipsnio 1 ar 3 punktuose  nustatytų reikalavimų;
. skirti kompensacijas, jeigu išlaidos už būsto šildymą, už faktinį geriamojo vandens ir (ar) karšto vandens kiekį atitinka  Lietuvos Respublikos piniginės socialinės paramos nepasiturintiems gyventojams įstatymo 11 straipsnyje  nustatytus kompensuojamus dydžius, tačiau bendrai gyvenantys asmenys arba vienas gyvenantis asmuo neatitinka Įstatymo 7 straipsnio 1 dalies 1 ir 2 punktuose nustatytų reikalavimų; 
. skirti būsto šildymo išlaidų kompensaciją už didesnį, negu nustatyta šio įstatymo 12 straipsnio 1 dalies 1 punkte, naudingojo būsto ploto normatyvą ir (ar) kompensuoti didesnę būsto šildymo išlaidų dalį, negu nustatyta šio įstatymo 7 straipsnio 2 dalies 1 punkte ir 11 straipsnio 1 dalies 1 punkte, bet ne didesnę kaip 10 procentų skirtumo tarp bendrai gyvenančių asmenų arba vieno gyvenančio asmens pajamų ir valstybės remiamų pajamų bendrai gyvenantiems asmenims arba vienam gyvenančiam asmeniui dydžio;
. skirti socialinę pašalpą ir kompensacijas bendrai gyvenantiems asmenims, kurie nėra sudarę teismo patvirtintos sutarties dėl vaiko (įvaikio) materialinio išlaikymo arba dėl išlaikymo ir (ar) tėvystės nustatymo nesikreipė į teismą, arba dėl išlaikymo ir (ar) tėvystės nustatymo kreipėsi į teismą, bet tėvystė nebuvo nustatyta ir (ar) išlaikymas nebuvo priteistas arba pareiškimas paliktas nenagrinėtas;
. skirti socialinę pašalpą ne visiems bendrai gyvenantiems asmenims, atskirai, kai santuokos nutraukimo bylos nagrinėjimo metu yra ginčas;	
. skirti socialinę pašalpą, jeigu bendrai gyvenančių asmenų arba vieno gyvenančio asmens vidutinės pajamos per mėnesį ne daugiau kaip 50 procentų viršija valstybės remiamų pajamų dydį ir bendrai gyvenantys asmenys arba vienas gyvenantis asmuo atitinka Lietuvos Respublikos piniginės socialinės paramos nepasiturintiems gyventojams įstatymo 6 straipsnio 1 ir 3 punktuose  nustatytus reikalavimus: vienam gyvenančiam asmeniui ir dviem bendrai gyvenantiems asmenims – 25 procentų valstybės remiamų pajamų dydžio; trims ir keturiems bendrai gyvenantiems asmenims – 50 procentų valstybės remiamų pajamų dydžio; penkiems ir daugiau – 70 procentų valstybės remiamų pajamų dydžio;
. skirti būsto šildymo išlaidų kompensaciją vienam gyvenančiam asmeniui arba bendrai gyvenantiems asmenims, jeigu jie deklaruoja gyvenamąją vietą jų nuosavybės teise turimame būste arba nuomojasi būstą, kuris Nekilnojamojo turto registre nėra įregistruotas kaip gyvenamosios patalpos arba atskira gyvenamoji patalpa, kai bendraturčių nuosavybės teisės dalys nėra nustatytos;
.  skirti būsto šildymo išlaidų kompensaciją, jeigu daugiabučio namo buto savininkas neatitinka Lietuvos Respublikos piniginės socialinės paramos nepasiturintiems gyventojams įstatymo 7 straipsnio 5 punkte nustatytų reikalavimų;
. skirti socialinę pašalpą ir kompensacijas bendrai gyvenantiems asmenims arba vienam gyvenančiam asmeniui, kai jiems piniginė socialinė parama neskiriama Lietuvos Respublikos piniginės socialinės paramos nepasiturintiems gyventojams įstatymo 21 straipsnio 11 dalyje nustatyta tvarka;
. skirti piniginę socialinę paramą kaip vienam gyvenančiam asmeniui pilnamečiui vaikui (įvaikiui) iki 24 metų, kuris mokosi pagal bendrojo ugdymo programą (įskaitant laikotarpį nuo bendrojo ugdymo programos baigimo dienos iki tų pačių metų rugsėjo 1 dienos) ar pagal formaliojo profesinio mokymo programą arba studijuoja aukštojoje mokykloje (įskaitant akademinių atostogų dėl ligos ar nėštumo laikotarpį), kai mirė vienas iš jo tėvų (įtėvių).
.  Piniginės socialinės paramos teikimą šio Aprašo 25 punkte  ir XII skirsnyje numatytais atvejais ir kitais šiame Apraše nenumatytais atvejais svarsto Piniginės socialinės paramos teikimo nepasiturintiems gyventojams Radviliškio rajono savivaldybės sprendimu komisija, atsižvelgdama į Piniginės socialinės paramos teikimo tarybų rekomendacijas. Sprendimą dėl piniginės socialinės paramos skyrimo ar neskyrimo priima rajono Savivaldybės administracija.

. TIKSLINIŲ, PERIODINIŲ, SĄLYGINIŲ IR VIENKARTINIŲ PAŠALPŲ 
SKYRIMO SĄLYGOS IR DYDŽIAI

. Tikslinės, sąlyginės, periodinės ir vienkartinės pašalpos skiriamos bendrai gyvenantiems asmenims arba vienam gyvenančiam asmeniui, atsidūrusiam sunkioje materialinėje padėtyje, susidariusioje dėl įvykusios nelaimės, asmens sveikatos sutrikimų, kada nepakanka valstybės teikiamos socialinės paramos, patekusiam į sunkią materialinę padėtį, kai jis yra išnaudojęs visas kitų pajamų gavimo galimybes, rūšis, jų dydžius ir teikimo sąlygas. Tikslinės, sąlyginės, periodinės ir vienkartinės pašalpos neužtikrina ilgalaikio ekonominio ir socialinio saugumo, o tik padeda bendrai gyvenantiems asmenims ar vienam gyvenančiam asmeniui išgyventi sunkiomis materialinėmis sąlygomis. Į tikslinės, sąlyginės, periodinės ir vienkartinės pašalpos gavima teisę turi asmenys, nurodyti šio Aprašo 2 punkte. 
. Tikslinė pašalpa skiriama:
. 2 VRP dydžių pašalpa asmenims, kuriems buvo diagnozuotas onkologinis susirgimas (atlikta operacija, taikytas arba taikomas radiacinis, spindulinis ar cheminis gydymas, skirtas gydymas vaistais):
. kai vidutinės pajamos per mėnesį vienam iš bendrai gyvenančių asmenų neviršija 3 VRP dydžių, vieno gyvenančio asmens – 5 VRP dydžių.
. kai kreipiamasi per šešis mėnesius nuo onkologinio susirgimo diagnozavimo dienos. 
. 2 VRP dydžių pašalpa bendrai gyvenantiems asmenims, auginantiems sunkiomis ligomis sergančius vaikus (vadovaujantis Sunkių ligų sąrašu, patvirtintu Lietuvos Respublikos sveikatos apsaugos ministro 2003-03-28 įsakymu Nr. V-177 „Dėl Sunkių ligų sąrašo patvirtinimo“), kai vidutinės pajamos per mėnesį vienam iš bendrai gyvenančių asmenų neviršija 3 VRP dydžių. 
. iki 2 VRP dydžių pašalpa gydymo išlaidoms apmokėti, patyrus traumas, po komplikuotų ligų ar atliktų medicininių operacijų, kai vidutinės pajamos per mėnesį vienam iš bendrai gyvenančių asmenų neviršija 3 VRP dydžių, vieno gyvenančio asmens – 5 VRP dydžių.
. 1,5 VRP dydžio pašalpa neįgaliesiems, pensinio amžiaus asmenims, socialinę riziką patyrusiems asmenims kietajam kurui įsigyti, kai jie dėl objektyvių priežasčių negali gauti kompensacijos kietajam kurui įsigyti Lietuvos Respublikos piniginės socialinės paramos nepasiturintiems gyventojams įstatyme nustatyta tvarka (asmenims, įtrauktiems ir neįtrauktiems į gyvenamosios vietos nedeklaravusių asmenų apskaitą Radviliškio rajono savivaldybėje ir kt.) kai jų pajamos vienam asmeniui per mėn. neviršija 1 VRP dydžio.  
. iš dalies kompensuoti įsiskolinimus už elektros energijos ar dujų  sunaudojimą, pervedant pinigus į šias paslaugas tiekiančių įmonių sąskaitas, kai dėl esamos padėties netenkinami žmogaus gyvybiniai poreikiai, jeigu asmenų pajamos vienam asmeniui per mėn. neviršija 1,5 VRP dydžio. Tikslinės pašalpos dydis – turimos skolos dydis, tačiau ne daugiau kaip 1,5 VRP dydžio;
. iš dalies kompensuoti įsiskolinimus: už būsto šildymą (susidariusį už vieną einamąjį šildymo sezoną); už karštą ir geriamąjį vandenį  – pervedant pinigus į šias paslaugas tiekiančių įmonių sąskaitas (jeigu skola susidarė dėl priežasčių, nurodytų 28.1., 28.2., 28.3 punktuose) ir pajamos vienam asmeniui per mėn. neviršija 1,5 VRP dydžio. Pašalpos dydis – turimos skolos dydis, bet ne didesnis  kaip 3 VRP dydžiai; 
.	Radviliškio pagalbos šeimai centrui, budinčiam globotojui, šeimynai, kai jie laikinai prižiūri vaiką (us) nuo vaiko apgyvendinimo dienos  iki laikinosios globos (rūpybos) nustatymo dienos arba iki vaiko grąžinimo įstatyminiams atstovams. Tikslinės pašalpos dydis – už kiekvieną dieną kiekvienam vaikui po 0,09 VRP dydžio.
. Periodinė pašalpa skiriama:
. kreditui, paimtam daugiabučiam namui atnaujinti (modernizuoti), ir palūkanoms apmokėti, mirus vienam iš bendrai gyvenusių asmenų (buto savininkui), kol bus tvarkomi būsto paveldėjimo dokumentai, bet ne ilgiau kaip 4 mėn. Periodinės pašalpos dydis – mokama kredito ir palūkanų suma, bet ne didesnė kaip 0,5 VRP dydžio;    
. Pilnamečiam vaikui iki 24 metų, jeigu jis studijuoja aukštojoje mokykloje (universitetai, akademijos, kolegijos) arba mokosi pagal formaliojo profesinio mokymo programą ir nedirba, kai jo šeimos pajamos vienam asmeniui per mėn. neviršija 1,5 VRP dydžio. Periodinės pašalpos dydis – 0,5 VRP dydžio.
. Sąlyginė pašalpa skiriama:
. 1,5 VRP dydžio pašalpa gydymosi nuo priklausomybės ligų laikotarpiu, bet ne ilgiau kaip 3 mėn., kai pajamos vienam asmeniui per mėn. neviršija 1,5 VRP dydžio. 
. 1,5 VRP dydžio pašalpa gydymosi nuo tuberkuliozės stacionare laikotarpiu, bet ne ilgiau kaip 3 mėn., kai pajamos vienam asmeniui per mėn. neviršija 1,5 VRP dydžio. 
. Vienkartinė pašalpa skiriama:
. 1 VRP dydžio pašalpa iš pataisos įstaigų paleidžiamiems asmenims, kaip jie apibrėžti Iš pataisos įstaigų paleidžiamų (paleistų) asmenų socialinės integracijos tvarkos aprašo, patvirtinto Lietuvos Respublikos socialinės apsaugos ir darbo ministro ir Lietuvos Respublikos teisingumo ministro     2020 m. spalio 8 d. įsakymu Nr. A1-939/IR-324 „Dėl Iš pataisos įstaigų paleidžiamų (paleistų) asmenų socialinės integracijos tvarkos aprašo patvirtinimo“, 3.1 papunktyje, kurie Lietuvos Respublikos gyvenamosios vietos deklaravimo įstatymo nustatyta tvarka deklaruoja gyvenamąją vietą arba yra įtraukti į gyvenamosios vietos nedeklaravusių asmenų apskaitą Radviliškio rajono savivaldybėje. Asmenims, nedeklaravusiems gyvenamosios vietos ir neįtrauktiems į gyvenamosios vietos nedeklaravusių asmenų apskaitą Radviliškio rajono savivaldybėje, – faktiškai gyvenantiems Radviliškio rajono savivaldybėje, kai kreipiamasi per du mėnesius nuo paleidimo dienos. Iš pataisos įstaigos paleistam asmeniui vienkartinė pašalpa išmokama per 24 val. nuo prašymo vienkartinei pašalpai gauti  pateikimo dienos. Jeigu vienkartinės pašalpos mokėjimo diena sutampa su ne darbo diena (šeštadieniu, sekmadieniu ar švenčių diena), ši pašalpa mokama pirmąją darbo dieną, einančią po ne darbo dienos (šeštadienio, sekmadienio ar švenčių dienos). Prašymai vienkartinei pašalpai skirti Piniginės socialinės paramos teikimo nepasiturintiems gyventojams Radviliškio rajono savivaldybės sprendimu komisijai  neteikiami;
. 0,5 VRP dydžio pašalpa asmens tapatybės dokumentui išsiimti, kai asmuo nurodo pateisinamąją priežastį, dėl ko tai atlikti savo lėšomis negali, kai pajamos vienam šeimos nariui ar vienam gyvenančiam asmeniui neviršija 3 VRP dydžių per mėnesį;
. iki 1 VRP dydžio pašalpa būtinų (nekompensuojamų) vaistų įsigijimui sunkių, užkrečiamų ligų atvejais, pagal galiojančius gydytojų receptus, kai pajamos vienam šeimos nariui ar vienam gyvenančiam asmeniui neviršija 3 VRP dydžių per mėnesį;
. iki 1 VRP dydžio pašalpa įsigyti medicinos priemonėms ar techninės pagalbos priemonėms, naudojamoms namų sąlygomis, jeigu šios priemonės yra nekompensuojamos (klausos aparatams, insulino pompoms, kraujospūdžio matuokliams, inhaliatoriams), kai pajamos vienam šeimos nariui ar vienam gyvenančiam asmeniui neviršija 3 VRP dydžių per mėnesį;
. apmokant už paslaugų teikimą pagal sudarytą sutartį dirbant su smurtaujančiais asmenimis, kuriems teismo paskirta baudžiamojo poveikio priemonė, kurių pajamos vienam asmeniui per mėnesį neviršija 3 VRP dydžių,  negalintiems patiems susimokėti už dalyvavimą smurtinio elgesio mažinimo programoje;
. iki 5 VRP dydžių pašalpa globojantiems vaikus, gavus Radviliškio parapijos bendruomenės socialinių paslaugų centro  rekomendaciją;
. iki 1 VRP dydžio pašalpa kitais šioje tvarkos apraše nenumatytais atvejais.
. Tikslinė, periodinė, sąlyginė ir vienkartinė pašalpa atsižvelgiant į Savivaldybės finansines galimybes gali būti skiriama:
. 28.1, 28.2, 28.3, 31.1, 31.2, 31.3,31.4 ir 31.6 papunkčiuose numatytais atvejais vieną kartą per metus; 
. 28.7 ir 31.5 papunkčiuose numatytais atvejais pagal poreikį esant šiuose punktuose nurodytoms aplinkybėms.
. 30.2. papunktyje nurodytoms aplinkybėms skiriama ne ilgiau kaip 3 mėn. 
. 29.1. papunktyje nurodytoms aplinkybėms skiriama ne ilgiau kaip 4 mėn. 
. Konkrečius pašalpos dydžius, vadovaudamasi šiuo Tvarkos aprašu,  nustato Piniginės socialinės paramos teikimo nepasiturintiems gyventojams Radviliškio rajono savivaldybės sprendimu komisija.
. Atvejais, kai reikalingos paramos dydis yra didesnis nei 1 VRP dydis, bet neviršija 12 VRP dydžių, vienkartinė piniginė pašalpa skiriama rajono Savivaldybės administracijos direktoriaus įsakymu, Piniginės socialinės paramos teikimo nepasiturintiems gyventojams Radviliškio rajono savivaldybės sprendimu komisijos teikimu. 	
. Asmenys dėl tikslinės, periodinės, sąlyginės ir vienkartinės pašalpos skyrimo kreipiasi pagal savo gyvenamąją vietą – Radviliškio miesto gyventojai kreipiasi į Radviliškio rajono savivaldybės administracijos Socialinės paramos skyrių, rajono savivaldybės gyventojai – į savo gyvenamosios vietos seniūniją ir užpildo Socialinės paramos skyriaus vedėjo įsakymu patvirtintos formos prašymą, nurodydamas pašalpos reikalingumo motyvus, pateikia asmens tapatybę patvirtinantį dokumentą ir atitinkamai šiuos dokumentus:
. pažymą iš laisvės atėmimo įstaigos apie paleidimą;
. gydymo įstaigos pažymą apie ligą, jos gydymui išrašytus vaistų receptus, kitus rekomenduojamus nereceptinius vaistus, medicinines priemones; atliktą medicininę operaciją; patirtą sunkią traumą; būtinas mokamas gydymo išlaidas; dokumentus apie patirtas (numatomas patirti) išlaidas tyrimams, akiniams, medicininės technikos, gydymo priemonėms ar ortopedijos priemonėms įsigyti (jei šios priemonės nekompensuojamos); dokumentus apie šiems tikslams patirtas išlaidas ar išankstinius čekius; 
. paslaugų teikėjų (įstaigų) sąskaitas ir savo kliento kodą, kai pašalpa skiriama įsiskolinimui už būsto komunalines paslaugas ar būsto nuomą padengti ar apmokėti kitas būtiniausias paslaugas ar išlaidas;
. kitus dokumentus pagal poreikį.
. Asmuo dėl tikslinės, periodinės, sąlyginės ir vienkartinės pašalpos, privalo Socialinės paramos skyriaus darbuotojui sudaryti galimybę tikrinti jo gyvenimo sąlygas, užimtumą, leisti namuose surašyti buities ir gyvenimo sąlygų patikrinimo aktą. Asmeniui neleidus namuose surašyti buities ir gyvenimo sąlygų patikrinimo akto, pašalpa neskiriama.
. Socialinės paramos skyriaus darbuotojas, priėmęs prašymą dėl tikslinės, periodinės, sąlyginės ar vienkartinės pašalpos skyrimo ir visus reikalingus dokumentus (įskaitant trūkstamų dokumentų priėmimą), atlieka asmens, pateikusio prašymą dėl pašalpos skyrimo buities ir gyvenimo sąlygų patikrinimą ir surašo buities ir gyvenimo sąlygų patikrinimo aktą. 
. Socialinės paramos skyriuje gauti prašymai registruojami Socialinės paramos apskaitos sistemoje „Parama“ (toliau – sistema „Parama“). 
. Asmeniui, pateikusiam prašymą ir reikalingus dokumentus, įteikiamas Socialinės paramos skyriaus vedėjo įsakymu patvirtintos formos informacinis lapelis apie pateiktus dokumentus. Jeigu pateikti ne visi reikalingi dokumentai, informaciniame lapelyje nurodoma informacija apie trūkstamus dokumentus bei data, iki kurios dokumentai turi būti pateikti. Informacinio lapelio gavimo faktą asmuo patvirtina parašu prašyme. Jeigu su elektroninio ar telefono ryšio priemonėmis pateiktais prašymais pateikti ne visi reikalingi dokumentai, asmuo apie trūkstamų dokumentų pateikimą informuojamas elektroniniu paštu arba telefonu, prašyme įrašant datą, iki kurios turi būti pateikti trūkstami dokumentai. Jeigu asmuo per mėnesį nuo prašymo pateikimo dienos nepateikia visų reikalingų dokumentų, Socialinės paramos skyrius per 5 darbo dienas priima sprendimą neteikti pašalpos ir apie šį sprendimą informuoja pareiškėją raštu bei grąžina jam pateiktų dokumentų originalus, pasilikdamas šių dokumentų kopijas. 
. Socialinės paramos skyrius, gavęs duomenų, kad asmuo kreipdamasis nuslėpė arba pateikė neteisingus ir neišsamius duomenis apie gaunamas pajamas, bendrai gyvenančius asmenis, užimtumą ar kitus duomenis, atlieka turimų registrų ir informacinių sistemų duomenų patikrą, kreipiasi į kitas valstybines institucijas dėl reikiamos informacijos gavimo arba kreipiasi į pareiškėją su reikalavimu pateikti papildomus duomenis, įrodančius pareiškėjo teisę į tikslinę, periodinę, sąlyginę ar vienkartinę pašalpą.
. Prašymai su kitais reikalingais dokumentais pateikiami svarstyti Piniginės socialinės paramos teikimo nepasiturintiems gyventojams Radviliškio rajono savivaldybės sprendimu komisijai. 
. Tikslinė, periodinė, sąlyginė ir vienkartinė pašalpa skiriama Radviliškio rajono savivaldybės administracijos Socialinės paramos skyriaus vedėjo sprendimu, atsižvelgiant į Piniginės socialinės paramos teikimo nepasiturintiems gyventojams Radviliškio rajono savivaldybės sprendimu komisijos rekomendaciją. 

. 

. Piniginės socialinės paramos teikimo nepasiturintiems gyventojams Radviliškio rajono savivaldybės sprendimu komisijos (toliau – Komisija) kompetencija – svarstyti gyventojų prašymus dėl piniginės socialinės, tikslinės, periodinės, sąlyginės ir vienkartinės paramos skyrimo ar neskyrimo Įstatyme ir šiame Apraše nenumatytais atvejais.
. Komisijos sudėtį ir nuostatus tvirtina Radviliškio rajono savivaldybės administracijos direktorius.

. 

. Piniginės socialinės paramos teikimo tarybos (toliau – Taryba) kompetencija – teikti rekomendacijas dėl piniginės socialinės paramos teikimo bendrai gyvenantiems asmenims arba vienam gyvenančiam asmeniui. 
. Į Tarybos sudėtį pasitelkiami bendruomeninių organizacijų ir (ar) religinių bendruomenių ir (ar) religinių bendrijų, ir (ar) kitų nevyriausybinių organizacijų atstovai ir (ar) gyvenamosios vietos bendruomenės nariai, ir (ar) kiti suinteresuoti asmenys.
. Tarybos sudėtį ir nuostatus, kuriuose reglamentuotos Tarybos narių teisės ir pareigos, tvirtina Radviliškio rajono savivaldybės administracijos direktorius Socialinės paramos skyriaus teikimu.
. 

. Kiekvieną mėnesį iki mėnesio 5 darbo dienos Socialinės paramos skyrius ir seniūnijos duomenis apie  bendrai gyvenančių asmenų arba vieno gyvenančio asmens pajamas perduoda kompensacijas skaičiuojančioms įmonėms, bendrijoms, bendrabučiams.
. Kompensacijas, vadovaujantis Piniginės socialinės paramos nepasiturintiems gyventojams įstatymu, skaičiuoja šilumos energiją ir vandenį tiekiančios įmonės, bendrijos, bendrabučiai.
. Kompensacijas už būsto šildymui ir karštam vandeniui ruošti suvartotą gamtinių dujų kiekį skaičiuoja Radviliškio rajono savivaldybės administracijos Socialinės paramos skyrius, o paskaičiuotas šias kompensacijas AB „Lietuvos dujos“ Šiaulių filialui pateikia iki kito mėnesio 13 d. 
. Kiekvieną mėnesį iki 13 d. kompensacijas skaičiuojančios įmonės pateikia Radviliškio rajono savivaldybės administracijos Socialinės paramos skyriui duomenis apie paskaičiuotų kompensacijų sumas. 
. Radviliškio rajono savivaldybės administracijos Socialinės paramos skyrius teikia duomenis įstaigoms pagal jų kompetenciją apie nepasiturinčius gyventojus, jiems teikiamą ar nepaskirtą piniginę socialinę paramą. Informuoja paramos gavėjus apie jiems paskirtą ar nepaskirtą piniginę socialinę paramą, nurodydamas jos neskyrimo priežastis. Suveda informaciją į Socialinės paramos šeimai informacinę sistemą (SPIS).   

. 

. Dėl piniginę socialinę paramą gaunančių asmenų kaltės neteisėtai gautos piniginės socialinės paramos išieškojimas vykdomas vadovaujantis Lietuvos Respublikos piniginės socialinės paramos nepasiturintiems gyventojams įstatymo 26 straipsniu.
. Dėl Savivaldybės administracijos valstybės tarnautojų ir (ar) darbuotojų, dirbančių pagal darbo sutartis, kaltės neteisėtai išmokėtos piniginės socialinės paramos lėšos išieškomos vadovaujantis Lietuvos Respublikos piniginės socialinės paramos nepasiturintiems gyventojams įstatymo 27 straipsniu.

. 

. Socialinės paramos skyriaus specialistai ir socialinio darbo organizatoriai atsako už teisingą Radviliškio miesto ir rajono gyventojų dokumentų piniginei socialinei paramai gauti priėmimą, socialinių pašalpų apskaičiavimą ir dokumentų parengimą joms išmokėti, pažymų apie bendrai gyvenančių asmenų arba vieno gyvenančio asmens pajamas kompensacijoms skaičiuoti perdavimą laiku kompensacijas skaičiuojančioms įmonėms, teisingą kompensacijų skaičiavimą, kai būstas šildomas ir karštas vanduo ruošiamas naudojant kitas kuro ir energijos rūšis. 
. Socialinės paramos skyriaus darbuotojai ir socialiniai darbo organizatoriai atsako už pateiktų dokumentų konfidencialumą. 
. Pažymas apie bendrai gyvenančių asmenų arba vieno gyvenančio asmens  pajamas būsto šildymo išlaidų, išlaidų šaltam ir karštam vandeniui kompensacijoms apskaičiuoti Radviliškio rajono savivaldybės gyventojams pasirašo pajamas skaičiuojantis specialistas.
. UAB „Radviliškio šiluma“, UAB „Radviliškio vanduo“, UAB „Baisogalos bioenergija“, bendrijos ir bendrabučiai  atsako už teisingą kompensacijų skaičiavimą ir atsiskaitymą laiku su klientais bei Radviliškio rajono savivaldybės administracijos Socialinės paramos skyriumi. 
. Radviliškio rajono savivaldybės administracijos Socialinės paramos skyrius atsako už atsiskaitymą laiku su šilumos energiją ir vandenį teikiančiomis įmonėmis pagal tarp šalių pasirašytas sutartis.
. 

. Sprendimas dėl piniginės socialinės paramos skyrimo ar neskyrimo gali būti skundžiamas Lietuvos Respublikos administracinių bylų teisenos įstatymo nustatyta tvarka.
_______________________________________

